CELEX: 62010CO0590
Language: da
Date: 2011-11-22 00:00:00
Title: Kendelse afsagt af Domstolens Sjette Afdeling den 22. november 2011.#Wolfgang Köppl mod Freistaat Bayern.#Anmodning om præjudiciel afgørelse: Bayerischer Verwaltungsgerichtshof - Tyskland.#Procesreglementets artikel 104, stk. 3, første afsnit - direktiv 91/439/EØF - artikel 1, stk. 2, og artikel 8, stk. 2 og 4 - artikel 7, stk. 1 - gensidig anerkendelse af kørekort - inddragelse af den nationale førerret - førerret til kategori B udstedt af en anden medlemsstat - manglende iagttagelse af bopælskravet - førerret til kategori C efterfølgende udstedt af samme medlemsstat - overholdelse af bopælskravet - forpligtelse til at være indehaver af et gyldigt kørekort til kategori B-motorkøretøjer på tidspunktet for udstedelse af kørekort til kategori C-motorkøretøjer.#Sag C-590/10.

Domstolens kendelse (Sjette Afdeling) af 22. november 2011 – Köppl mod Freistaat Bayern
      (Sag C-590/10)
      »Procesreglementets artikel 104, stk. 3, første afsnit – direktiv 91/439/EØF – artikel 1, stk. 2, og artikel 8, stk. 2 og 4 – artikel 7, stk. 1 – gensidig anerkendelse af kørekort – inddragelse af den nationale førerret – førerret til kategori B udstedt af en anden medlemsstat – manglende iagttagelse af bopælskravet – førerret til kategori C efterfølgende udstedt af samme medlemsstat – overholdelse af bopælskravet – forpligtelse til at være indehaver af et gyldigt kørekort til kategori B-motorkøretøjer på tidspunktet for udstedelse af
         kørekort til kategori C-motorkøretøjer«
      
      Transport – transport ad landevej – kørekort – direktiv 91/439 – gensidig anerkendelse af kørekort – inddragelse af førerret til kategori B-motorkøretøjer i en første medlemsstat – førerret til kategori B efterfølgende udstedt i en anden medlemsstat under tilsidesættelse af bopælskravet, derefter en kategori
         C-førerret – kørekort til kategori C, hvoraf der ikke fremgår nogen manglende overholdelse af bopælskravet – den første medlemsstats nægtelse af at anerkende gyldigheden af disse nye førerrettigheder – lovlig (Rådets direktiv 91/439, som ændret ved direktiv 2000/56, art. 1, stk. 2, og art. 8, stk. 2 og 4) (jf. præmis 32,
         33, 47-51 og 54 samt konkl.)
      
      Angående
      
         
               Anmodning om præjudiciel afgørelse – Bayerischer Verwaltungsgerichtshof – fortolkning af artikel 1, stk. 2, og artikel 8,
                  stk. 2 og 4, i Rådets direktiv 91/439/EØF af 29. juli 1991 om kørekort (EFT L 237, s. 1), i lyset af artikel 2, stk. 1, og
                  artikel 3, stk. 1, i Den Europæiske Unions charter om grundlæggende rettigheder – førerret til kategori B, som en medlemsstat
                  under tilsidesættelse af bopælskravet har udstedt til en statsborger i en anden medlemsstat, efter at den pågældende havde
                  fået inddraget sit nationale kørekort efter udløbet af en periode med midlertidigt forbud mod at ansøge om nyt kørekort –
                  den førstnævnte medlemsstats senere tildeling af førerret til kategori C under overholdelse af bopælskravet – bopælsmedlemsstatens
                  mulighed for at nægte at anerkende gyldigheden af disse førerrettigheder.
               
            Konklusion
      Artikel 1, stk. 2, og artikel 8, stk. 2 og 4, i Rådets direktiv 91/439/EØF af 29. juli 1991 om kørekort, som ændret ved Kommissionens
         direktiv 2000/56/EF af 14. september 2000, er ikke til hinder for, at en medlemsstat nægter at anerkende en førerret til kategori
         B- og C-motorkøretøjer udstedt af en anden medlemsstat til en person, som den første medlemsstat tidligere har iværksat foranstaltninger
         over for i henhold til direktivets artikel 8, stk. 2, når førerretten til kategori B-motorkøretøjer i den anden medlemsstat
         er blevet meddelt under tilsidesættelse af kravet om sædvanlig bopæl i direktivets artikel 7, stk. 1, litra b), hvilket fremgår
         af selve angivelserne i kørekortet, og når førerretten til kategori C-motorkøretøjer er blevet meddelt på grundlag af den
         første førerret, uden at tilsidesættelsen af nævnte bopælskrav fremgår af det nye kørekort, der er udstedt i medfør af meddelelsen
         om førerret til kategori C-motorkøretøjer.